open-index/open-wikipedia-markdown huggingface dataset:
Selfish (שיר של טוונטי88)

**Selfish** (בעברית: **אָנוֹכִי**) הוא סינגל שהוקלט על ידי הצמד טוונטי88, המורכב מהזמרת-יוצרת האמריקאית ג'נה אייקו והראפר האמריקאי ביג שון, מתוך האלבום, Twenty88. השיר יצא לאור ב-20 במאי 2016, על ידי חברת התקליטים דאף ג'אם, כסינגל הראשון והיחיד מתוך האלבום.

השיר הגיע למקום ה-16 במצעד השירים שבטיידל.

## רקע וכתיבה
השיר נכתב על ידי ג'יי-פרוף, מרקוס "קוסינה" פלסיוס, ארנסט קלארק, מאט זו, ג'אן-אי אל-גוני, סטיב לייסי, פליפה, ביג שון וג'נה אייקו והופק על ידי ג'יי-פרוף, פליפה, סטיב לייסי ודה אינטרנץ, תוך שג'נה אייקו וביג שון לא השתתפו בהפקה המוזיקלית שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## וידאו קליפ
הווידאו קליפ הרשמי של השיר פורסם ביוטיוב ב-20 במאי 2016, ביום צאתו כסינגל. הקליפ צבר למעלה מ-726 אלף צפיות בסך הכול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
While We're Young

**While We're Young** (בעברית: **בזמן שהיינו צעירים**) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם כריס בראון, מתוך אלבום האולפן השני שלה, Trip. השיר יצא לאור ב-9 ביוני 2017, על ידי חברת התקליטים דאף ג'אם, כסינגל הראשון מתוך האלבום.

השיר הגיע למקום התשיעי במצעד שירי ה-R&B.

## רקע וכתיבה
השיר נכתב על ידי ג'נה אייקו, מאק רובינסון, קלאמס קזינו ובריאן וורפילד והופק על ידי הפיסטאפים, שעבדו עם אייקו על שירים כמו "", "Hello Ego", "Sativa" ו-"".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.

## וידאו קליפ
הווידאו קליפ הרשמי של השיר פורסם ביוטיוב ב-9 ביוני 2017, ביום צאתו של השיר כסינגל. הקליפ צבר למעלה מ-47 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
First Fuck

**First Fuck** (בעברית: **סקס ראשון**) הוא סינגל שהוקלט על ידי הזמרת-יוצרת האמריקאית ג'נה אייקו, ביחד עם הראפר 6lack. השיר יצא לאור ב-23 בפברואר 2017, על ידי חברת התקליטים דאף ג'אם, כסינגל שלא מתוך אלבום.

השיר הגיע למקום ה-44 במצעד הספוטיפיי שמופעל על ידי מגזין הבילבורד.

## רקע וכתיבה
השיר נכתב על ידי ג'נה אייקו, ו-6lack והופק על ידי סינגווד. באתר האינטרנט *RatingsGameMusic* סקרו את השיר, תוך שאמרו עליו כי "6lack הוא אמן שממשיך להתפתח ככל שחולף הזמן והשיר הזה הוא הדוגמה המושלמת לכך שהוא אמן מיוחד". במגזין סקרו את השיר *XXL* גם כן.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## וידאו קליפ
האודיו הרשמי של השיר פורסם ביוטיוב ב-28 בפברואר 2017, חמישה ימים לאחר צאתו כסינגל. האודיו צבר למעלה מ-4.2 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'נה אייקו
קטגוריה:שירים באנגלית
קטגוריה:שירים שנכתבו על ידי ג'נה אייקו
סרגיי בלטאצ'ה

**סרגיי פבלוביץ' בלטאצ'ה** (ברוסית: **Сергей Павлович Балтача́**; נולד ב-17 בפברואר 1958) הוא כדורגלן עבר סובייטי-אוקראיני ששיחק בעמדת המגן, וכיום מאמן כדורגל.

## ביוגרפיה

בלטאצ'ה גדל במחלקת הנערים של קבוצת לוקומוטיב ז'דנוב, בגיל 17 התקבל להרכב הראשון של קבוצת מטאליסט חרקוב. כעבור שנה זומן על ידי ולרי לובנובסקי לדינמו קייב, קבוצת צמרת של ליגה הסובייטית הבכירה. בלטאצ'ה שיחק במדי דינמו קייב את מרב שנות הקריירה שלו. זכה עמה בגביע אירופה למחזיקות גביע, ב4 אליפויות וב4 גביעי ברית המועצות. ב-1988 היה בין הראשונים שקיבלו אישור לשחק בקבוצות כדורגל מחוץ לברית המועצות. הוא שיחק במשך 7 שנים בקבוצות מהליגות הנמוכות באנגליה ובסקוטלנד.

בלטאצ'ה שיחק גם בנבחרת ברית המועצות. הוא השתתף עם הנבחרת במונדיאל 1982 (נטל חלק בכל חמשת המשחקים של הנבחרת בטורניר והבקיע שער אחד) וביורו 1988, בו שותף רק במשחק אחד - משחק הגמר מול נבחרת . כמו כן היה בסגל נבחרת ברית המועצות שסיימה במקום ה-3 באולימפיאדת 1980.

לאחר פרישתו של בלטאצ'ה ממשחק פעיל הוא נשאר לגור בבריטניה. עבד כעוזר מאמן בקבוצות מהליגה הנמוכה בסקוטלנד. בסוף שנות ה-90 פרש מאימון קבוצות ועבד כמורה לחינוך גופני במכללה. החל משנת 2012 מאמן ילדים ונוער בבית הספר לכדורגל של המועדון האנגלי צ'רלטון את'לטיק.

בלטאצ'ה היה נשוי לאולגה בלטאצ'ה, ספורטאית אולימפית בתחום האתלטיקה הקלה. מנישואין אלו נולדו שני ילדים: בן- סרגיי ובת -ילנה. סרגיי הבן, הלך בדרכו של אביו, היה שחקן כדורגל מקצועי. הבת ילנה הייתה טניסאית מקצועית. בשנת 2014 היא מתה ממחלת הסרטן. נכון להיום מתגורר בלטאצ'ה בלונדון עם אשתו השנייה, אוקסנה.

## תארים
* אליפות העולם לנוער - 1977
* אליפות אירופה עד גיל 21 - 1980
* מקום שלישי באולימפיאדת מוסקבה ב-1980
* מקום שני באליפות אירופה - 1988
* גביע אירופה למחזיקות גביע - 1986
* אליפות ליגת העל הסובייטית - 1980, 1981, 1985, 1986
* גביע ברית המועצות - 1978, 1982, 1985, 1987

## קישורים חיצוניים

קטגוריה:מגני כדורגל סובייטים
קטגוריה:כדורגלנים סובייטים
קטגוריה:כדורגלני דינמו קייב
קטגוריה:כדורגלני מטאליסט חרקיב
קטגוריה:כדורגלני איפסוויץ' טאון
קטגוריה:כדורגלני נבחרת ברית המועצות
קטגוריה:כדורגלנים באולימפיאדת מוסקבה (1980)
קטגוריה:כדורגלני מונדיאל 1982
קטגוריה:כדורגלני יורו 1988
קטגוריה:מאמני כדורגל אוקראינים
קטגוריה:זוכי מדליית ארד אולימפית סובייטים: כדורגל
קטגוריה:אוקראינים שנולדו ב-1958
סלאמבורי (1998)

**סלאמבורי (1998)** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-17 במאי 1998, באולם הסנטרום שבווסטר, מסצ'וסטס. האירוע היה האירוע השישי בסדרת אירועי סלאמבורי.

תשעה קרבות התנהלו באירוע. בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW. עוד ברשימת הקרבות, רנדי סאבאג' ניצח את ברט הארט בפסילה בקרב שבו רודי פייפר שימש כשופט המיוחד, גולדברג ניצח את סאטורן ושמר על אליפות ארצות הברית במשקל כבד של WCW, ודין מלנקו ניצח את כריס ג'ריקו בהכנעה וזכה באליפות ה-WCW במשקל בינוני.

## עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.

## אירוע

המנצח בקרב הבאטל רויאל למשקל קל קיבל הזדמנות מיידית להתמודד מול כריס ג'ריקו על אליפות ה-WCW במשקל קל. סיקלופה וחובנטוד גררה היו שני המשתתפים האחרונים בקרב הבאטל רויאל, כשהם לחצו ידיים ואז גררה הדיח את עצמו מעל לחבל העליון כדי להעניק לסיקלופה את הניצחון בקרב. לאחר מכן, סיקלופה הוריד את המסיכה שעטה ונגלה כדין מלנקו. בקרב על האליפות, הוא הכניע את ג'ריקו וזכה בתואר. הוא הופשט מחגורת האליפות שבועים לאחר מכן בתוכנית *Nitro* עקב מחאותיו של ג'ריקו על כניסתו לבאטל רויאל.

גולדברג היה אמור להתחרות בקרב גונטלט נגד כל חברי קבוצת ה-Flock, כך שאם הוא יפסיד לאחד מהם, רייבן יזכה בחזרה באליפות ארצות הברית במשקל כבד של WCW, שאותה הוא הפסיד לגולדברג. לעומת זאת, התניה זו שונתה במהלך הלילה עצמו של האירוע.

בתוכנית האחרונה של *Nitro* לפני האירוע, אריק בישוף איתגר את וינס מקמהן להופיע בסלאמבורי ולהתאבק מולו. בישוף היה מוכן להתמודד מולו, וכמובן מקמהן לא הופיע; בישוף הורה לשופט לספור עד עשר ולהעניק לו את ה"ניצחון" בקרב כתוצאה מספירת חוץ.

במקור, ברט הארט הכניע את רנדי סאבאג' הודות למהלך ההכנעה שלו, השארפשוטר. אולם, לילה לאחר מכן בתוכנית *Nitro*, השופט המיוחד בקרב, רודי פייפר, הפך את ההחלטה ופסק שסאבאג' הוא המנצח כתוצאה מפסילה.

בקרב המרכזי, סטינג והענק ניצחו את האאוטסיידרס (קווין נאש וסקוט הול) וזכו באליפות הזוגות העולמית של WCW, לאחר שהול הכה את נאש עם אחת מחגורות האליפות, מה שאפשר לענק להצמיד את נאש לניצחון. לאחר הקרב, הול, דאסטי רודס והענק חגגו את הזכייה בזמן שהול ורודס הצטרפו לקבוצת nWo Hollywood, ואילו, סטינג והענק הוכרו כנציגים של WCW. לעומת זאת, הענק הצטרף לקבוצת nWo Hollywood זמן קצר לאחר האירוע סלאמבורי. כתוצאה מכך, הוא הותיר את סטינג ללא שותף, מה שהוביל לקרב יחידים בין השניים באירוע הבא של הארגון, המסיבה האמריקאית הגדולה, כשעל כף המאזניים הונחה השליטה בחגורות אליפות הזוגות.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1998 בספורט
קטגוריה:1998 בארצות הברית
לאונה לאוני

**לאונה לאוני** (באיטלקית: **Leone Leoni**; 1509, ארצו – 1590, מילאנו) היה פסל, צורף, יוצק מטבעות, טובע מדליות ואספן אמנות איטלקי בן תקופת הרנסאנס, בעל מבט גאוגרפי רחב שטייל באיטליה, אוסטריה, צרפת, ספרד והולנד.

## ביוגרפיה
[שמאל|ממוזער|150px| פייטרו ארטינו בדמות [ברתולומאוס הקדוש מחזיק את עורו של מיכלאנג'לו ביום הדין האחרון]]

לאוני קיבל חסות בוונציה על ידי המחזאי והמשורר פייטרו ארטינו שחיבר אותו לחוג החברתי של טיציאן, עקב מאסרו של בנוונוטו צ'ליני לאוני הוזמן ליצוק את דיוקן האפיפיור במטבעה בפרארה, פלגרינו די ליאוטי הצורף של פאולוס השלישי האשים אותו בהעתקה ובזיוף דבר שהביא להדחתו, לאוני תקף את פלגרינו ופצע אותו, כעונש על כך נגזר עליו כריתת ידו הימנית, העונש הומתק לעבדות בגליאה.

לאוני שוחרר בעקבות התערבותו של האדמירל אנדראה דוריה כעבור שנה, לאוני גמל לו בחמש מדליות.

לאוני עבר למילאנו, קיבל תפקיד אימפריאלי כאחראי על המטבעה וקיבל בית במתנה אותו הוא הרחיב, הפסל אנטוניו אבונדיו פיסל דמויות הרואיות של הרמה ואטלנטס בחזית הבית על פי מודלים שיצר לאוני. הבית קיבל את השם קאזה דלי אומנוני (בית הענקים).

לאוני סירב להשתעבד למקום אחד בניגוד לג'אמבולוניה אשר נאסר עליו לצאת מפירנצה.

אוסף פסליו והעתיקות שאסף משכו את תשומת לב ג'ורג'ו וזארי.

שמו כטובע דיוקנאות על גבי מטבעות ומדליות הביא לו הזמנות לעבודות עבור קרל החמישי, ובנו פליפה השני ומלכי הבסבורג.

## גלריה

Telamons-Casa degli Omenoni (Milan)-Milan.jpg| דמויות הרואיות של הרמה ואטלנטס בקאזה דלי אומנוני, ביתו של לאונה לאוני במילאנו.
Michelangelo 88th Birthday Medal by Leone Leoni gilt Æ- 19th Century Electrotype, obverse.jpg|מדליה לציון 88 שנים להולדתו של מיכלאנג'לו, העתק מהמאה התשע עשרה
Michelangelo 88th Birthday Medal by Leone Leoni gilt Æ- 19th Century Electrotype. Reverse.jpg|מדליה לציון 88 שנים להולדתו של מיכלאנג'לו, העתק מהמאה התשע עשרה
Leone Leoni, Baccio Bandinelli, 1493-1560, Florentine Sculptor (obverse), NGA 45092.jpg|מדליית ברתולומאו באנדינלי בגלריה הלאומית לאמנות
Busto de Carlos V.jpg|פסל קרל החמישי במוזיאון הפראדו
Felipe II (Leone y Pompeo Leoni, Prado E-272) 01b.jpg|פסל פליפה השני במוזיאון הפראדו מאת לאוה לאוני ובנו הפסל פומפאו לאוני
Leone Leoni, Andrea Doria, 1466-1560, Genoese Admiral (obverse), 1541, NGA 45098.jpg|מדליית האדמירל אנדראה דוריה בגלריה הלאומית לאמנות
Leone Leoni, Paul III (Alessandro Farnese, 1468-1549), Pope 1534 (obverse), 1538, NGA 45103.jpg|מדליית פאולוס השלישי בגלריה הלאומית לאמנות
IMG 3713 - Milano - Duomo - Monumento Gian Giacomo Medici - Foto di Giovanni Dall'Orto - 13-jan-2007.jpg|מונומנט לג'אן ג'אקומו מדיצ'י די מאריניאנו בקתדרלת מילאנו


## קישורים חיצוניים

* 

קטגוריה:מעצבי מדליות
קטגוריה:פסלים מתקופת הרנסאנס
קטגוריה:צורפים
קטגוריה:ילידי 1509
קטגוריה:נפטרים ב-1590
קטגוריה:פסלים איטלקים במאה ה-16
בלוטה אמפיקרינית

**בלוטת אמפיקרינית** או **בלוטה** **אנדו-אקסוקרינית** (באנגלית: **Amphicrine gland**) היא בלוטה שמתפקדת הן כבלוטה אקסוקרינית (הפרשת חומרים לחללים בגוף או לסביבה חיצונית) והן כבלוטה אנדוקרינית (הפרשת הורמונים ישירות למחזור הדם).

הכבד והלבלב מתפקדים כבלוטות אמפיקריניות.

## סוגים
### בלוטה אמפיקרינית הומוטיפית
בלוטה אמפיקרינית הומוטיפית מכונה כך, כאשר לסוג תא אחד תפקוד הן אקסוקריני והן אנדוקריני, כפי שקורה בהפטוציטים בכבד.

### בלוטה אמפיקרינית הטרוטיפית
בלוטה אמפיקרינית הטרוטיפית מכונה כך, כאשר מדובר בסוגים שונים של תאים באותו איבר אשר כשאחד מהם אקסוקריני והשני אנדוקריני, כפי שקורה בתאי הלבלב, שהתאים באיי לנגרהנס הם אנדוקריניים, ואילו התאים האצינרים הם אקסוקריניים.

## ראו גם
* בלוטה אקסוקרינית
* בלוטה אנדוקרינית

## הערות שוליים

קטגוריה:בלוטות
קטגוריה:כבד
קטגוריה:לבלב
קוטוקו-אין

**קוטוקו-אין** (高徳院) הוא מקדש בודהיסטי של פלג ג'ודו-שו, בעיר קמקורה שבמחוז קנאגאווה, יפן.

המקדש מוכר בזכות **הבודהה הגדול של קמקורה**, פסל ארד חיצוני גדול-ממדים של אמיטאבהה. המקדש הוא אחד מהאתרים ההיסטוריים בקמקורה וסביבתה הנכללים במועמדות להיות חלק מרשימת אתרי המורשת העולמית של ארגון אונסק"ו.

במקדש מבקרים כ-2 מיליון איש בשנה, מתוכם כ-10% תיירים זרים.

## הבודהה הגדול
שמאל|ממוזער|הבודהה הגדול של קמקורה
פסל הבודהה הגדול של קמקורה (鎌倉大仏, קמקורה דייבוצו) הוא פסל ארד רב-ממדים של אמיטאבהה, הנמצא בשטח המקדש. כשכוללים אף את בסיס הפסל, גובהו הוא כ-13.35 מטר ומשקלו כ-121 טון. על פי רישומי המקדש, בנייתו של הפסל החלה בסביבות שנת 1252, בתקופת קמקורה.

הפסל חלול, ומבקרים יכולים להיכנס לתוכו ולצפות בחלקו הפנימי. מבקרים רבים השאירו גרפיטי בחלקו הפנימי של הפסל. מאחורי הפסל ישנם ארבעה משטחים מארד בצורת עלי כותרת של פרח הלוטוס, שנוצקו במהלך תקופת אדו (1603-1868), עליהם חרוטים שמות התורמים שמימנו את יציקתם. בשלט בכניסה לשטח המקדש נכתב באנגלית וביפנית, "זר, מי שלא תהיה וכל אשר תהיה אמונתך, בהיכנסך למקום קדוש זה, זכור שאתה צועד על אדמה מקודשת מזה מאות שנים. זהו מקדש בודהה ושער לניצחי, ולכן יש להיכנס אליו ביראת כבוד".

### היסטוריה
לפסל הארד הנוכחי קדם פסל בודהה ענק מעץ, שהושלם בשנת 1243 לאחר כחמש שנות עבודה. את המשאבים לבניית הפסל גייסו הגברת אינאדאנו צובונה והכוהן הבודהיסטי ג'וקו. פסל העץ נפגע מסערה שנים לא רבות לאחר מכן, והאולם שהכיל אותו נהרס; לכן הוצע להקים פסל חדש מארד, והכסף הדרוש לכך, כמו גם לבניית מקדש חדש שבו ישכן, גויס. ככל הנראה, את דמות הארד יצק אונו גורומון או טנג'י היסאטומו. נראה כי הפסל היה מצופה זהב במקור; עדיין ישנן עקבות של זהב על הלחי הימנית של הפסל.

האולם שהכיל את הפסל נהרס בסערה בשנת 1335, נבנה מחדש, נפגע שוב על ידי סערה בשנת 1369 ונבנה מחדש פעם נוספת. המבנה האחרון בו שוכּן הפסל נשטף בצונאמי בשנת 1495, בתקופת אשיקאגה. מאז ועד היום, פסל הבודהה הגדול נמצא באוויר הפתוח.

רעידת האדמה הגדולה של קנטו בשנת 1923 פגעה בבסיס הפסל, והוא תוקן בשנת 1925. תיקונים נוספים בוצעו בשנים 61–1960, אז חוזק הצוואר וננקטו אמצעים להגנה עליו מפני רעידות אדמה. בתחילת 2016 בוצעו על הפסל עבודות מחקר, שיקום ושימור.

### מידות
* משקל: 121 טון
* גובה: 13.35 מטר
* אורך הפנים: 2.35 מטר
* אורך העין: 1.0 מטר
* אורך הפה: 0.82 מטר
* אורך האוזן: 1.9 מטר
* רוחב (אזור הברכיים): 9.63 מטר

## קישורים חיצוניים

* 

## הערות שוליים

קטגוריה:יפן: מקדשים בודהיסטיים
קטגוריה:פסלי בודהה
הייתי נער

"**הייתי נער**" הוא שיר עברי מ-1967, שכתב דוד עתיד, הלחין יאיר רוזנבלום וביצעה להקת הנח"ל בעיבודו של המלחין.

## רקע
דוד עתיד (1935–2026), חבר קיבוץ משמרות, שירת כחייל קרבי בנח"ל, ונפצע פעמיים במהלך שירותו. לאחר פציעתו השנייה, במלחמת ששת הימים, נחשף לתופעת הפוסט טראומה בקרב חיילים. השיר עוסק בתופעה זו בקרב חיילים שחזרו מן הקרב.

השיר נכלל בתוכניתה ה-20 של להקת הנח"ל, "הנחלאים באים הנחלאים באים" (1967), בניהולו המוזיקלי של יאיר רוזנבלום. רוזנבלום ייעד את השיר לסולנית שולה חן, אך בעקבות התמרמרות בקרב בנות הלהקה, השיר הועבר לאביבה בנו . לצד בנו, ביצעו את הקולות הגבריים מוטי פליישר ושלום חנוך. בווידאו קליפ לשיר שביים שמואל אימברמן, במסגרת הספיישל הטלוויזיוני "מהנח"ל באהבה" (1969), השתתפה שולה חן במקום אביבה בנו, מאחר שזו הייתה בהריון. חן שיחקה את הנערה והניעה את שפתיה בקצב שירתה של בנו. שאולי רוזנטל, לימים בעלה של בנו, גילם בקליפ את החייל.

## תוכן השיר
בבית הראשון מתוארת האווירה ברמת הגולן לאחר המלחמה. הנערה אומרת: "אבל פניך, נערי, נותרו שונים". הבית השני מתאר את החזרה לשגרה בעורף: הפסקת האפלת הבתים, סגירת המקלטים, דשאים שצומחים וחזרת המסחר בשווקים. הבית השלישי מתאר את חזרת החיילים לשגרה ואת אופן התמודדותם עם חבריהם שנהרגו ("לומדים לא להזכיר את אלה שאינם").
בתי השיר הם מפי ה"נער", בעוד הפזמונים (מלבד האחרון) הם מפי ה"נערה" שאליה הוא שב מן המלחמה. הפזמונים מפי הנערה נחתמים בשורה "הקרב נדם ושוב קרב הוא אל השער, אך הילוכו כבד וחתומות פניו", שורה שנועדה להדגיש את זה שאמנם הקרב נגמר, אך הוא ממשיך להשפיע על הנער, כנראה דרך פוסט טראומה. הפזמון האחרון (שאותו שר הגבר) חותם את השיר בשורה "הייתי נער, נערה, הייתי נער, עכשיו חייכי אלי מוכרת ויפה". שורה זו, עם שם השיר בתוכה, שוב מראה את השינוי שהנער עבר במלחמה, ושהוא כבר אינו נער. המוטיב הזה גם מוצג בתחילת הפזמונים של הנערה: "היה לי נער".

## קישורים חיצוניים
* 
* 
* 
* לדף השיר באתר הספרייה הלאומית

## הערות שוליים

קטגוריה:שירי להקת הנח"ל
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירי מלחמת ששת הימים
קטגוריה:שירים על פוסט טראומה
קטגוריה:שירי להקות צבאיות
לייז'–בסטון–לייז' לנשים

**לייז'–בסטון–לייז' לנשים** (בצרפתית: **Liège-Bastogne-Liège Femmes**) הוא גרסת הלייז'–בסטון–לייז' לנשים, מרוץ אופני כביש חד-יומי בבלגיה. המרוץ נוסד בשנת 2017. 

## היסטוריה
המרוץ נוסד בשנת 2017, אז ניצחה בו אנה ואן דר ברחן ההולנדית, כשהיא מקדימה את אליזבת' דייגנן השנייה ואת קטרזינה ניוואדומה השלישית. אנה ואן דר ברחן, אנמיק ון פלוטן ודמי וולרינג הן שיאניות הניצחונות במרוץ, עם שני ניצחונות לכל רוכבת. 

המרוץ מאורגן על ידי חברת ASO, שהיא גם המארגנת של מרוץ הגברים. המרוץ מתקיים באותו היום שמרוץ הגברים מתקיים, אך מוקדם יותר ביום.

## מנצחות

## ראו גם
* לייז'–בסטון–לייז'

## קישורים חיצוניים

* 

## הערות שוליים

קטגוריה:בלגיה: מרוצי אופניים
קטגוריה:מרוצי אופניים לנשים
קטגוריה:בלגיה: ספורט נשים
Golden Hour (אלבום של קייגו)

***Golden Hour*** (בעברית: "**שעת הזהב**") הוא אלבום האולפן השלישי של הדי ג'יי והמפיק המוזיקלי הנורווגי קייגו. האלבום יצא לאור ב-29 במאי 2020 על ידי חברת התקליטים סוני מיוזיק אנטרטיינמנט. מתוך האלבום יצאו שישה סינגלים.

## רשימת רצועות

## מיקומי שיא

### מצעדים שנתיים

## קישורים חיצוניים

## הערות שוליים

קטגוריה:אלבומי קייגו
קטגוריה:אלבומי פלטינה בקנדה
קטגוריה:אלבומי חברת סוני מיוזיק אנטרטיינמנט
קטגוריה:אלבומי זהב בארצות הברית
יונס מלדה

**יונס מָלֶדֶה** (נולד ב-14 בנובמבר 1999) הוא כדורגלן ישראלי המשחק בעמדת החלוץ במכבי תל אביב מליגת העל.

## קריירה
מלדה נולד בקריית ביאליק, למשפחה יוצאת אתיופיה. מלדה התחיל את דרכו בקבוצות הילדים של מכבי צור שלום, שהייתה הקבוצה של עיר מגוריו קריית ביאליק. לקראת עונת 2012/2013, עבר למחלקת הנוער של הפועל חיפה בה שיחק שלוש שנים לפני שעזב למחלקת הנוער של מכבי נתניה. מלדה היה אחד השחקנים הבולטים במחלקת הנוער, כשבעונת 2017/2018 שהייתה העונה האחרונה בה שיחק בקביעות בקבוצת הנוער, כבש תשעה שערים והציג דומיננטיות רבה. באותה עונה ערך מלדה גם את הופעת הבכורה שלו בקבוצה הבוגרת של המועדון כאשר ב-24 בפברואר 2018 פתח במשחק ליגה נגד מכבי חיפה, שנגמר בניצחון 1–2 למכבי נתניה. כבר במשחקו השני בקבוצה הבוגרת, ב-3 במרץ 2018, הבקיע מלדה את שער הבכורה שלו בקריירה המקצועית כשכבש בניצחון הליגה 0–2 על הפועל אשקלון. בעונת 2018/2019, החל מלדה לשחק בקביעות בקבוצה הבוגרת של המועדון אך עדיין שיחק לעיתים בקבוצת הנוער. בעונה זו כבש מלדה שני שערים ושיחק 24 משחקים בקבוצה הבוגרת בכל המסגרות ואף פתח בעשרה מהם. בעונת 2019/2020 המשיך מלדה במגמה מהעונה החולפת אך כן חל שיפור במעמדו בקבוצה והוא פתח ביותר משחקים. באותה עונה כבש מלדה שער אחד ושותף ב-29 משחקים לפני שמגפת הקורונה עצרה את העונה.

במחזור השני של עונת 2020/2021 כבש רביעייה במשחק בו ניצחה הקבוצה בתוצאה 0:7.

ב-15 בינואר 2021 חתם בגנט מליגת העל הבלגית ל-4.5 שנים. ב-24 בינואר ערך הופעת בכורה בניצחון קבוצתו 0–3 על לובן.

ב-15 ביוני 2022 חתם במכלן מליגת העל הבלגית לשלוש שנים. ב-13 באוגוסט ערך הופעת בכורה בקבוצה בתיקו 0-0 נגד סרקל ברוז'.

ב-31 בינואר 2024 חתם במועדון הכדורגל מכבי תל אביב, תמורת דמי העברה של כ-350 אלף אירו, חוזה ל-3.5 שנים.

## נבחרות ישראל
במאי 2021 מלדה זומן לראשונה לסגל נבחרת ישראל הבוגרת.

ב-5 ביוני 2021 ערך את הופעת בכורה בבוגרים כשפתח בהרכב במשחק ידידות במונטנגרו שנגמר בניצחון 1–3 לישראל.

## תארים
;גנט
* הגביע הבלגי: 2021/2022

; מכבי תל אביב

* אליפות: 2023/2024, 2024/2025
* אלוף האלופים:2024

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני גנט
קטגוריה:כדורגלני מכלן
קטגוריה:כדורגלני מכבי תל אביב
קטגוריה:כדורגלנים ישראלים בבלגיה
קטגוריה:קריית ביאליק: כדורגלנים
קטגוריה:יהודים אתיופים
קטגוריה:כדורגלני נבחרת ישראל
קטגוריה:ישראלים שנולדו ב-1999
ארמניה (קולומביה)

**ארמניה** (בספרדית: **Armenia**) היא בירתה של קינדיו, קולומביה. ארמניה הוקמה בשנת 1889 וביססה את כלכלתה על חקלאות, שאפשרה התפתחות ניכרת בין שנות העשרים והשמונים, בזכות בום הקפה.

## אקלים
הטמפרטורה הממוצעת היא 13 מעלות צלזיוס. החודש הכי חם הוא אפריל (16 מעלות צלזיוס). החודש הכי קר הוא יוני (12 מעלות צלזיוס). כמות המשקעים הממוצעת היא 1,912 מילימטרים בשנה. חודש אפריל הוא החודש שיש בו הכי הרבה גשם (250 מ"מ גשם), וחודש יולי הוא החודש שיש בו הכי פחות גשם (59 מ"מ גשם).

## היסטוריה

לפני למעלה מ-10,000 שנה הייתה תרבות בשם קימבאיאס (Quimbayas), שנמצאת בעיקר באזור בו נמצאת כיום ארמניה. ייצור הצורפות שלו בולט, ממנו התגלו פסלים שונים שאפשרו לנו ללמוד את הצורות והפרקטיקות העתיקות של הקימביה.

## כלכלה
הפעילות המסחרית של ארמניה נתמכת בעיקר על ידי מסחר, חקלאות, תיירות, אספקת סחורות ושירותים, תקשורת, ובמידה פחותה, תעשייה ובנייה.

## ערים תאומות
* 
* 
* 
* 

## קישורים חיצוניים

* 

## הערות שוליים

קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1889
מרקו פולו (סדרת טלוויזיה)

**מרקו פולו** היא סדרת דרמה אמריקאית בהשראת שנותיו הראשונות של מרקו פולו בחצר קובלאי חאן, כגן האימפריה המונגולית ומייסד שושלת יואן (1271–1368). הסדרה שודרה בבכורה בנטפליקס ב-12 בדצמבר 2014. הסדרה נכתבה ונוצרה על ידי ג'ון פוסקו ובכיכובו של לורנזו ריצ'למי בתפקיד הראשי עם בנדיקט וונג בתפקיד קובלאי חאן. הסדרה הופקה על ידי חברת ויינשטיין. ב-7 בינואר 2015, הסדרה חודשה על ידי נטפליקס לעונה שנייה בת 10 פרקים, שהוקרנה לראשונה ב-1 ביולי 2016.

ב-12 בדצמבר 2016, נטפליקס הודיעה כי ביטלה את הסדרה לאחר שתי עונות. מקורות אמרו ל"הוליווד ריפורטר" כי שתי העונות הביאו להפסד של 200 מיליון דולר עבור נטפליקס וההחלטה לבטל את הסדרה התקבלה במשותף על ידי נטפליקס וחברת ויינשטיין.

## שחקנים ודמויות

## ראו גם
* אירופאים בסין של ימי הביניים

## קישורים חיצוניים
* 
* 

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2014
פסטיבל הסרטים !Q

**פסטיבל הסרטים !Q** היה פסטיבל סרטי להט"ב, שנערך בעיר ג'קרטה שבאינדונזיה בין השנים 2002-2017. הוא היה ככל הנראה פסטיבל סרטי הלהט"ב הראשון שנערך במדינה מוסלמית.
## היסטוריה
ראשיתו של הפסטיבל הייתה בפעילותו של הארגון Q-Munity, שנוסד ב-2001 על ידי עיתונאים ופעילים בתעשיית האמנות, שחלקם השתייכו לקהילת הלהט"ב המקומית. ב-2002 הוא ארגן את האירוע Q! Film Screening, שהתקיים במשך חמישה ימים, נכחו בו 1,500 צופים והוצגו בו למעלה מ-20 סרטים אודות להט"ב. זו הייתה המהדורה הראשונה של הפסטיבל. בעקבות תגובות חיוביות מהתופים הוחלט להפיק את הפסטיבל מדי שנה. ב-2003 כבר הוצגו במסגרתו 51 סרטים וצפו בו 4,000 איש. אורכו הגיע עם השנים לתשעה ימים. נכללו בו גם תערוכות ציור וצילום והרצאות ופאנלים עם אורחים מחוץ לאינדונזיה.

הפקת הפסטיבל באינדונזיה המוסלמית נתקלה בהתנגדות ומארגניו סבלו מאיומים על חייהם. ב-2009 וב-2010 תבע הממשל המקומי בג'קרטה מהמארגנים להוכיח כי הפסטיבל עולה בקנה אחד עם תרבות האסלאם. מועצת הצנזורה הממשלתית לא נטתה חסד לפסטיבל ובעלי עסקים נמנעו מלתרום כסף למימונו, גם מחשש לביטחונם. על כן מומן הפסטיבל בכל שנות קיומו מתרומות של אנשים פרטיים בלבד, והוא הסתייע גם בארגוני תרבות בינלאומיים שהעמידו לרשותו את מתקניהם בג'קרטה ללא תשלום. הכניסה לכל אירועי הפסטיבל הייתה ללא תשלום.

במרץ 2017 הודיעו מארגני הפסטיבל על הפסקת הפקתו, בתקווה לחדש אותה בעתיד.

## קישורים חיצוניים
* , מאורכב באתר Wayback Machine
* על הפסטיבל ב-2002 וב-2003
* על הפסטיבל, באתר Inside Indonesia, 2008

Q!
קטגוריה:אינדונזיה: תרבות
קטגוריה:ג'קרטה
רנה דנגור

[שמאל|ממוזער|200px|טקס החתונה של רנה ו[נעים דנגור]]

**רנה רבקה דנגור** (בערבית: **رينيه دنكور**; 29 בדצמבר 1925, שנגחאי – 9 ביולי 2008 לונדון) הייתה יהודיה עיראקית שהייתה מלכת היופי הראשונה של עיראק ב-1947. הייתה גם נשואה לבן דודה נעים דנגור, יזם ופילנתרופ ואביר במסדר האימפריה הבריטית.

## קורות חיים
רנה נולדה ב-29 בדצמבר 1925 בשנגחאי, בה התגוררה משפחתה באופן זמני לצורך עסקים והמשפחה שבה לבגדאד כשהייתה עדיין ילדה ושם גדלה. אביה של רנה היה רופא בעל שם בבגדאד ומשפחת דנגור, ממנה בא, הייתה אחת המשפחות העתיקות בעיר. אביו, סבה של רנה היה החכם עזרא ראובן דנגור, הרב הראשי של בגדאד והמשפחה תרמה לסחר בנייר ובדפוס בעיראק, מה שעזר ליצור תרבות עיתונות טובה במדינה. דודה של רנה, אליהו דנגור, היה המדפיס הגדול בעולם של ספרים בערבית. ב-31 בדצמבר 1946 הוכתרה כמיס בגדאד במסיבת ראש השנה האזרחית במועדון התעופה העיראקי המלכותי בבגדאד, ובספטמבר 1947 השתתפה בתחרות היופי הראשונה של המדינה והוכתרה כ"מיס עיראק" הראשונה אי פעם, בגיל 21. בשנה שלאחר מכן נישאה לבן דודה נעים דנגור, איש עסקים שהקים את מפעל הקוקה קולה הראשון בעיראק ואיתו הביאה ארבעה ילדים.

מצב יהודי עיראק התדרדר לאחר הקמת מדינת ישראל. בשנת 1959 לא הייתה לדנגורים ברירה אלא לברוח. נעים המשיך להפעיל את עסקיו עוד כמה שנים עד שהממשלה שללה ממנו את אזרחותו והשתלטה על החברה שלו. המשפחה התיישבה באנגליה והחלה מאפס, כשהיא פותחת עסק חדש לפיתוח נכסים והקמת מרכז קהילתי למהגרים יהודים עיראקים. כדי לשמור על תרבותם הקים נעים את "the scribe", כתב עת של יהדות בבל, שימשיך לפרסם גיליונות מגזינים במשך 35 שנה, שהופצו ב-25 מדינות.

עד 1980 בנה דנגור את עושרו מחדש. הוא רצה להכיר תודה למקום מושבו החדש והקים את קרן אקסילארך כדי לספק כספי צדקה לארגונים ברחבי בריטניה. בין השאר, העמידה הקרן מלגות מלאות ליותר מ-5000 סטודנטים נזקקים. הדנגורים תרמו את התרומה הגדולה ביותר אי פעם הן לחברה המלכותית לרפואה והן למכון פרנסיס קריק (מתקן המחקר הביו-רפואי הגדול ביותר באירופה).

לאחר שרנה חלתה בסרטן השד, הפך נעים לאחד התורמים הגדולים ביותר לחקר הסרטן בבריטניה. הוא גם תרם סכום אדיר לאוניברסיטת נאנג'ינג בסין, לכבוד אשתו שנולדה לא רחוק. בין המוסדות הרבים האחרים שנתמכו בידי הדנגורים, נמצאת גם אוניברסיטת בר-אילן, המנהלת כיום את מרכז דנגור לרפואה מותאמת אישית. רנה נפטרה ב-2008 בגיל 82.

זמן קצר לפני פטירתו, בגיל 101, הוכתר נעים דנגור בתואר אבירות על ידי מלכת אנגליה, מה שהפך אותו לאדם המבוגר ביותר השני שאי פעם קיבל את הכבוד. רנה ונעים נקברו בבית הקברות היהודי של גולדרס גרין בלונדון.  אחד מבניהם, דוד דנגור, עומד בראש קרן אקסילארך.

## קישורים חיצוניים

* 

## הערות שוליים

קטגוריה:נדבנים יהודים בריטים
קטגוריה:יהודים עיראקים
קטגוריה:יהדות שאנגחאי
קטגוריה:משתתפות יהודיות בתחרויות יופי
קטגוריה:אומנים יהודים שפעלו בארצות ערב
קטגוריה:זוכות בתחרויות יופי
קטגוריה:נדבניות יהודיות
קטגוריה:נדבנים יהודים עיראקים
קטגוריה:משפחת דנגור
קטגוריה:מהגרות לממלכה המאוחדת
קטגוריה:בריטיות שנולדו ב-1925
קטגוריה:בריטים שנולדו ב-1925
קטגוריה:בריטיות שנפטרו ב-2008
קטגוריה:בריטים שנפטרו ב-2008
סטיבן איילס

**סטיבן איילס** (באנגלית: **Stephen Ailes**; 25 במרץ 1912 - 30 ביוני 2001) היה חבר בולט בלשכת עורכי הדין של וושינגטון די. סי. ושותף במשרד עורכי הדין "סטפטו וג'ונסון". הוא כיהן כתת-מזכיר הצבא של ארצות הברית מפברואר 1961 ועד ינואר 1964, ולאחר מכן ועד יולי 1965 הוא כיהן כמזכיר הצבא. את לימודיו האקדמיים הוא החל באוניברסיטת פרינסטון ולאחר מכן המשיך בבית הספר למשפטים של אוניברסיטת וירג'יניה המערבית, שם הוא היה חבר באחוות "פי-קאפא-פסי".

## ראשית חייו
סטיבן איילס נולד ברומני, שבוירג'יניה המערבית. הוא למד בבית הספר סקרבורו, שבניו יורק יחד עם אחיו, ובהמשך למד בבית הספר התיכון ההאפיסקופלי שבאלכסנדריה, וירג'יניה, שם הוא סיים את לימודיו ב-1929. ב-1933 הוא סיים את לימודיו באוניברסיטת פרינסטון וב-1936 קיבל תואר במשפטים מאוניברסיטת וירג'יניה המערבית. באותה שנה הוא התקבל ללשכת עורכי הדין של וירג'יניה המערבית.

## קריירה משפטית
בין השנים 1937–1940 שימש איילס כעוזר לפרופסור באוניברסיטת וירג'יניה המערבית. הוא שוחרר משירות צבאי עקב עיוורון צבעים, אך מאוחר יותר הוא הועסק על ידי משרד הפיקוח על המחירים של מנהל החירום בין השנים 1942–1946. ב-1947 הוא שימש כיועץ למשלחת הכלכלית האמריקאית ליוון ולאחר מכן שב לעיסוקו הפרטי בעריכת דין החל מ-1948 ועד כניסתו לשירות הממשלתי.

## קריירה ממשלתית
איילס כיהן כתת-מזכיר הצבא של ארצות הברית מה-9 בפברואר 1961 ועד ה-28 בינואר 1964. לאחר מכן הוא מונה כמזכיר הצבא, תפקיד בו הוא כיהן עד 1 ביולי 1965. לעיתים קרובות נזקפת לזכותו הקמתה של תוכנית סמלי האימונים של צבא ארצות הברית. הוא ניהל סקירה מרחיקת לכת במשך זמן שכללה מגע עם מגוון רחב של אנשים מנוסים בכל זרועות הכוחות המזוינים וממצאיו כללו חמישה עקרונות מרכזיים, עם המלצות והצעות לחיסול הבעיות בהן הוא נתקל. פרס סמל האימונים השנתי של פיקוד האימונים וההדרכה של צבא ארצות הברית נקרא על שמו.

בראשית 1965 נמתחה על איילס ביקורת קשה, הן מצד הדמוקרטים והן מצד הרפובליקנים, כאשר הוא ביקש מימון מתת-ועדת ההקצבות של הסנאט להגנה למה שעד מהרה הושם ללעג כ"תוכנית הווטרנים המהירה". כפי שהמבקרים סיכמו את הצעתו של איילס, עד "8,000 גברים צעירים שלא מסוגלים לעמוד בדרישות הפיזיות והמנטליות לשירות צבאי", עדיין יגויסו ו"יוכלו לשרת יום אחד ואז להשתחרר כווטרנים, יהיו זכאים לזכויות של וטרנים שהשלימו תקופות ארוכות במדים". איילס העיד שהתוכנית (שתת-הוועדה סירבה לאשר) תעלה בשנה הראשונה 31.3 מיליון דולר בערכים של 1965, שווי של 235 מיליון דולר חמישים שנה לאחר מכן.

לאחר סיום כהונתו כמזכיר הצבא ועד 1970 שימש איילס כראש מועצת העיר הפדרלית, קבוצה של אנשי עסקים, מנהיגים אזרחיים, אנשי חינוך ואחרים שמקדמת את הפיתוח הכלכלי של וושינגטון הבירה.

## חיים אישיים
ב-24 ביוני 1939 נשא איילס את הלן "נלי" וילס ונולדו להם ארבעה ילדים. הוא נפטר משבץ מוחי בביתו שבבת'סדה, מרילנד ב-30 ביוני 2001. הוא נקבר בעיר הולדתו.

## קישורים חיצוניים

* ביוגרפיה של סטיבן איילס באתר המרכז להיסטוריה צבאית של צבא ארצות הברית 
* 

## הערות שוליים

קטגוריה:אמריקאים ילידי וירג'יניה המערבית
קטגוריה:מזכירי הצבא של ארצות הברית
קטגוריה:אמריקאים ממוצא ולשי
קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת וירג'יניה המערבית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1912
קטגוריה:אמריקאים שנפטרו ב-2001
סנק

[ממוזער|250px|סנק ב[אירוויזיון 2018]]
**לורה גרוזנקן** (נולדה ב-30 באפריל 1990), ידועה בשם הבמה **סנק**, היא זמרת נשמה, פופ ורוק וכותבת שירים בלגית. סנק ייצגה את בלגיה באירוויזיון 2018 עם השיר "A Matter of Time". ב-8 במאי 2018 הופיעה סנק בחצי גמר הראשון של אירוויזיון 2018, רביעית בסדר ההופעות, לפני צ'כיה ואחרי אלבניה. סנק סיימה את התחרות במקום ה-12 בחצי הגמר הראשון, ובכך לא העפילה לגמר תחרות האירוויזון.

גרוזנקן עבדה בתחום המסחור החזותי ברשת איקאה, ובמקביל עבדה כמורה לפיתוח קול בעיר לוון, עיר הולדתה. גרוזנקן כתבה שירים ללהקת הפופ–רוק הבלגית הוברפוניק.

## דיסקוגרפיה
### סינגלים
* 2018: "A Matter of Time"
* 2019: "Endlessly"

## קישורים חיצוניים

* 

## הערות שוליים

קטגוריה:זמרות בלגיות
קטגוריה:משתתפי אירוויזיון 2018
קטגוריה:נציגי בלגיה באירוויזיון
קטגוריה:אמנים הידועים בשם במה
קטגוריה:ילידות 1990
קטגוריה:בלגים שנולדו ב-1990
פריירה (קולומביה)

**פריירה** (בספרדית: **Pereira**) זוהי עיר קולומביאנית, בירת מחוז ריסרלדה. היא חלק מאזור מטרופוליטני ביחד עם העיריות דוסקברדס ולה וירחיניה. זה ממוקם באזור המרכז-מערבי של המדינה, בעמק נהר אוטון בקורדילרה המרכזית של האנדים הקולומביאנים.

## אקלים
הטמפרטורה הממוצעת היא 20 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא נובמבר (19 מעלות צלזיוס). כמות המשקעים הממוצעת היא 2,232 מילימטרים בשנה. חודש אפריל הוא החודש שיש בו הכי הרבה גשם (274 מ"מ גשם), וחודש יולי הוא החודש שיש בו הכי פחות גשם (62 מ"מ גשם).

## ערים תאומות
* 
* 
* 

## קישורים חיצוניים

* 

## הערות שוליים

קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1863
X My Heart

"**X My Heart**" (בעברית: "**נשבעת**") הוא שיר שבוצע על ידי הזמרת האזרית, אייסל, נכתב על ידי סנדרה ביגורמן והופק על ידי דימיטריס קונטופולוס וטים בראן. השיר יצא כהורדה דיגיטלית ב-17 במרץ 2018 על ידי "k2id הפקות".

## באירוויזיון
בנובמבר 2017, אייסל נבחרה באופן פנימי לייצג את אזרבייג'ן באירוויזיון 2018 על ידי תאגיד השידור האזרי ITV. שמו של השיר הוכרז ב-3 במרץ 2018 וב-4 במרץ, למחרת, השיר נחשף. ב-8 במאי 2018, השיר התמודד בחצי הגמר הראשון של תחרות האירוויזיון, כשיר הראשון בסדר ההופעות של חצי הגמר. השיר זכה במקום ה-11 עם 94 נקודות, וכתוצאה מכך, לא העפיל לגמר. זאת הייתה הפעם הראשונה שאזרבייג'ן לא צלחה את חצי הגמר.

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי אזרבייג'ן באירוויזיון
קטגוריה:שירים באנגלית
אצטדיון סאפוטו

**אצטדיון סאפוטו** (בצרפתית: **Stade Saputo**) הוא אצטדיון כדורגל בפארק האולימפי במונטריאול שבקוויבק, קנדה. האצטדיון נפתח ב-21 במאי 2008, והוא אצטדיון הבית הנוכחי של מונטריאול מה-MLS. האצטדיון בנוי באתר המגרש ומסלולי האימונים לשעבר בשטח מתחם אולימפיאדת 1976, בעוד שבצד המזרחי של האצטדיון נשקף נוף המגדל המשופע של האצטדיון האולימפי. לאצטדיון קיבולת של 19,619, מה שהופך אותו לאצטדיון הכדורגל השני בגודלו בקנדה, אחרי בימו פילד שבטורונטו.

## הבנייה
האצטדיון עלה כ-17 מיליון דולר קנדי (19.9 מיליון דולר קנדי של שנת 2018) לבנייה, כאשר 7.5 מיליון דולר שילמה משפחת סאפוטו והשאר מומנו לטווח של 25 שנה. אצטדיון סאפוטו הוא כיום המטה הניהולי של מונטריאול וכולל גם מגרש אימונים, 34 סוויטות משותפות ואזורי סעד מלאים לשחקנים. המתחם משתרע על כ-150,000 מ"ר. הוא תוכנן והופק על ידי "חברת דנט קלייטון" (Dant Clayton Corporation) ונבנה על ידי "ברוקוליני בניה בע"מ" (Broccolini Construction Inc).

האצטדיון כולל משטח משחק מדשא טבעי, ולפי הדיווחים אצטדיון סאפוטו הועדף על פני בימו פילד מסיבה זו על ידי חברי נבחרת קנדה בכדורגל. מאז הותקן בבימו פילד מגרש דשא טבעי מחומם ומושקה במלואו, בדומה לאלה הנמצאים בפרמייר ליג האנגלית.

בציפייה להצטרפות מונטריאול אימפקט לליגת ה-MLS, נערכו תוכניות להרחיב את האצטדיון מתכולתו הראשונית של 13,034 מושבים ל-20,000 כדי להתמודד עם הגידול הצפוי במספר הצופים. ממשלת קוויבק נתנה 23 מיליון דולר קנדי לשיפוץ והרחבת האצטדיון (עלות האצטדיון הכוללת הייתה אפוא כ-40 מיליון דולר קנדי). תוכניות הבנייה נכנסו לתוקף לאחר שה-MLS העניקה למונטריאול את הזיכיון התשעה עשר שלה, שיחלו לשחק בעונת 2012.

## שימושים ספורטיביים
המשחק הראשון של מונטריאול אימפקט באצטדיון סאפוטו התקיים ב-19 במאי 2008, תיקו ללא שערים נגד ונקובר וייטקאפס. השער הראשון של האימפקט באצטדיון הובקע על ידי רוקו פאלסנטינו נגד צ'ארלסטון באטרי ב-13 ביוני 2008. זה היה גם הניצחון הראשון של האימפקט באצטדיון, בתוצאה של 1–0. המשחק הראשון של האימפקט באצטדיון סאפוטו לאחר השיפוץ וההרחבה התקיים ב-16 ביוני 2012 נגד סיאטל סאונדרס, ובו ניצחה מונטריאול בתוצאה 4–1.

המשחק הבינלאומי הראשון באצטדיון סאפוטו היה הגומלין במסגרת השלב השני במוקדמות מונדיאל 2010 של נבחרת קנדה בכדורגל ב-20 ביוני 2008.

## גלריה

קובץ:Canada11.jpg|מבט בתוך האצטדיון לפני ההרחבה
קובץ:Preferential tribune from south tribune.jpg|מבט מהיציע הדרומי לכיוון היציע הצפוני לפני ההרחבה
קובץ:Saputo Stadium in night.jpg|אצטדיון סאפוטו בזמן הלילה, לפני ההרחבה
קובץ:Olympique from Saputo.jpg|האצטדיון בשנת 2010 לפני ההרחבה
קובץ:2012 Impact de Montréal au stade Saputo.jpg|משחק בית נגד ניו יורק רד בולס בשנת 2012
קובץ:2012 Impact Montreal Stade Saputo.jpg|חגיגת שער נגד די. סי. יונייטד 2012
קובץ:IMFC Pre Game Montreal Impact Columbus Crew 2012-07-08.jpg|האצטדיון ביולי 2012 לאחר ההרחבה
קובץ:Imfc-crew-debout.jpg|לוח התוצאות של אצטדיון סאפוטו


## קישורים חיצוניים

* 
* אצטדיון סאפוטו באתר StadiumDB.com

## הערות שוליים

סאפוטו
קטגוריה:מונטריאול: ספורט
קים-ליאן ואן דר מיי

**קים-ליאן ואן דר מיי** (בהולנדית: **Kim-Lian van der Meij**; נולדה ב-1 באוקטובר 1980) היא שחקנית, מדבבת, מנחת טלוויזיה וזמרת הולנדית.

## ביוגרפיה
ואן דר מיי נולדה במחוז צפון הולנד לזוג הורים רקדנים, ובגיל צעיר החלה לעסוק באמנויות הבמה. בילדותה הופיעה פעמיים בטלוויזיה, בתוכנית הילדים "Mini Playbackshow".

בגיל שש עשרה הוחתמה בסוכנות כישרונות ולאחר מכן החלה להופיע באופן קבוע בטלוויזיה.

בשנים 2003–2006 הנחתה בערוץ ג'טיקס את התוכנית "Kids Top 20", העוסקת במוזיקת פופ לילדים.

ב-2005 דיבבה בדיבוב ההולנדי של הסרט צ'יקן ליטל. היא גם דיבבה את דרדסית בסרטים הדרדסים והדרדסים 2.

בשנים 2010–2012 שיחקה את אל וודס בהפקה ההולנדית של המחזמר "לא רק בלונדינית".

בשנים 2012–2013 שיחקה את הנסיכה פיונה במחזמר שרק.

היא הנחתה פעמיים את תחרות אירוויזיון הילדים שאירחה הולנד, ב-2007 ו-2012.

ב-2004 יצא האלבום הראשון שלה "Balance" וב-2006 יצא האלבום השני שלה "Just Do It".

ב-2012 שרה את שיר הנושא של הסרט "ילדים גדולים לא בוכים".

בשנת 2018 הנחתה את העונה השנייה של השעשועון ההולנדי "5 טבעות זהב". 

היא נשואה למפיק השוודי דניאל גיבסון.

## קישורים חיצוניים

* 

 על 
קטגוריה:שחקניות קולנוע וטלוויזיה הולנדיות
קטגוריה:זמרות הולנדיות
קטגוריה:מדבבות הולנדיות
קטגוריה:זמרות-יוצרות הולנדיות
קטגוריה:מנחות טלוויזיה הולנדיות
קטגוריה:הולנדיות שנולדו ב-1980
קטגוריה:הולנדים שנולדו ב-1980
ז'נאר דוגלובה

**ז'נאר דוגלובה** (; נולדה ב-17 בינואר 1987) היא זמרת קזחית, שזכתה בתחרות טורקיוויזיון 2014 כשייצגה את קזחסטן עם השיר "Izin Korem". בעבר הייתה חברה דוגלובה בהרכב הבנות הקזחי KeshYou אך פרשה ממנו באוגוסט 2014 והחלה לפתח את קריירת הסולו שלה.

## ביוגרפיה
ז'נאר דוגלובה נולדה בעיר קיזילאורדה שבדרום קזחסטן, ועברה עם משפחתה בילדותה לאלמטי. שנים לפני הופעת הבכורה שלה בתעשיית המוזיקה הקזחית היא לקחה חלק בתחרות מוזיקה קזחית, Zhas Kanat, שנועדה לזמרים מתחילים או חובבנים. לאחר הופעתה בפסטיבל התעניין בה מפיק קזחי. ב-2011 הוציאה לאור את השיר "Tańdanba" וב-2012 הוציאה לאור את הסינגל הראשון שלה, "Súıemin deshi", בו השתמשו לצורך פסקול של סרט בו היא גם השתתפה כשחקנית ובעקבותיו התפרסמה.

דוגלובה הצטרפה ללהקת הבנות הקזחית KeshYou בשנת 2013 והתחרתה יחד איתן בגמר הלאומי הקזחי לתחרות טורקיוויזיון 2013. אלו כשלו וסיימו במקום הרביעי אך שירן נעשה ללהיט במדינה. דוגלובה המשיכה בקריירת הסולו שלה לצד היותה חברת להקה אם כי בצורה פחות פעילה מאשר בעבר.

דוגלובה עזבה את KeshYou יחד עם חברה אחרת, קמשט ז'ולדיבאייבה, ושתיהן פנו לקריירות סולו. ב-2014 החליטה דוגלובה להשתתף בגמר הלאומי הקזחי לתחרות הטורקיוויזיון פעם נוספת, והפעם זכתה בו ונסעה לייצג את מדינתה בקאזאן שבטטרסטן, רוסיה. היא העפילה לגמר מהמקום השלישי ב-19 בנובמבר וזכתה בתחרות ב-21 בנובמבר עם 225 נקודות מתוך 240 אפשריות.

דוגלובה הפכה לגיבורה לאומית בקזחסטן והוזמנה למפגש עם הנשיא נורסולטן נזרבייב בשנת 2015 יחד עם נשים אחרות שתרמו ללאומיות הקזחית.

באפריל 2017 הביעה דוגלובה רצון להשתתף בתחרות האירוויזיון לשנת 2017, בצמוד להבעת ההתעניינות של רשות השידור הקזחית "Khabar Agency". קזחסטן לא יכלה להשתתף באירוויזיון על פי כללי האיגוד השידור האירופי ולפיכך נפסלה מועמדותה.

## דיסקוגרפיה
### שירים
* 2011 - Tańdanba
* 2012 - Súıemin deshi
* 2012 - Sen emes
* 2013 - Kim úshin
* 2013 - Bir sýraq
* 2013 - Ýaıymdama
* 2014 - Izin Korem
* 2014 - Sen meni túsinbedin
* 2016 - Aıta bersin
* 2017 - Ala ketpediń
* 2018 - Syem
* 2018 - Me pole enam väikesed
* 2020 - Aqymaq Bolma

## קישורים חיצוניים

## הערות שוליים

קטגוריה:קזחסטן: תרבות
קטגוריה:זוכי תחרויות מוזיקה
קטגוריה:קזחיות שנולדו ב-1987
קטגוריה:קזחים שנולדו ב-1987
Unstoppable (שיר של דה סקור)

"**Unstoppable**" (בעברית: **בלתי ניתן לעצירה**) הוא שיר של דה סקור.

השיר הועלה ליוטיוב ב-29 באוגוסט 2017, וזכה למעלה מ-50 מיליון צפיות.

בשנת 2017 שימש השיר כשיר הנושא לאירוע המרכזי של אליפות העולם בפוקר (WSOP), שהוזרם בשידור חי ב-ESPN2 ובפוקר סנטרל החל מיולי. בשנת 2018 שימש השיר בקמפיינים פרסומיים של ג'יפ גרנד צ'רוקי. השיר שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת ריפבליק רקורדס
חטיפת טיסה 6833 של אירופלוט

**טיסה 6833 של אירופלוט** הייתה טיסה מסחרית וסדירה של חברת אירופלוט במטוס טופולב Tu-134, אשר ב-18 בנובמבר 1983 נחטפה בשמי ברית המועצות.

## האירוע

### החטיפה
ב-18 בנובמבר 1983, הטיסה נחטפה בשמי ברית המועצות על ידי קבוצת צעירים גאורגים. המטרה הייתה לאלץ את צוות המטוס שהיה בטיסת פנים לשנות את נתיב הטיסה ולנחות בטורקיה. באותה התקופה, גאורגיה הסובייטית הייתה חלק מברית המועצות. בהתאם למדיניות השלטונות, אזרחי המדינה היו יכולים לעזוב אותה רק בנסיבות מיוחדות (למשל איחוד משפחות). קבוצת החוטפים כללה שבעה אנשים ממשפחות מבוססות.

### המאבק, הנחתת המטוס בגאורגיה ופעולת החילוץ
במהלך ניסיון לאלץ את צוות המטוס לשנות את נתיב הטיסה, התפתח מאבק מזוין במטוס. בסופו של דבר, צוות המטוס הצליח להתבצר בתא הטייס ולהנחית את המטוס בטביליסי. בהתאם לבקשת ראש ממשלת גאורגיה הסובייטית אדוארד שוורדנדזה, הגיעו ממוסקבה לוחמים של יחידת אלפא שהצליחו להשתלט על המטוס. במהלך האירוע נהרגו חלק מהחוטפים, אנשי הצוות והנוסעים.

### המשפט
למשפט החוטפים התווסף הכומר תאודור צ'קילדזה שהוכרז כמנהיג החוטפים. באוגוסט 1984 נגזר עונש מוות לשלושה מהחוטפים ולכומר, שהוצא לפועל ב-3 באוקטובר 1984.

## לאחר האירוע
אדוארד שוורדנדזה הואשם בכך שסירב לבקשת הורי החוטפים לנהל איתם משא ומתן. במטוס עצמו התגלו חורים מיותר ממאה כדורים והוא לא חזר לשירות. רוב מסמכי החקירה נשרפו בתחילת שנות ה-90 של המאה ה-20.

בשנת 2001 תיאטרון מרג'נישווילי רצה להעלות על הבמה הצגה של דויד טורשווילי בנושא, אך בעקבות לחץ השלטון המחזה לא הוצג לבסוף, אך בהמשך הוא הוצג בתיאטראות פרטיים וזכה להצלחה. 

בנוסף לכך, בגאורגיה צולמו מספר סרטים על האירוע.

## קישורים חיצוניים
* תיאור האירוע

קטגוריה:חטיפות מטוסים
קטגוריה:ברית המועצות: תעופה
קטגוריה:תקריות ואסונות תעופה ב-1983
קטגוריה:1983 בברית המועצות
קטגוריה:גאורגיה: תעופה
קטגוריה:אסיה: תקריות ואסונות תעופה
מוחמד בן סירין

**אבו בכר מוחמד אבן סירין אל-בצרי** (בערבית: **أبو بكر محمد بن سيرين البصري**; 653–729), הידוע כ**אבן סירין** (בערבית: **ابن سيرين**), היה מיסטיקן מוסלמי, פרשן חלומות, ואחד מהתאבעון המפורסמים ביותר.

## משפחתו
אבן סירין נולד בבצרה, בשנת 653, השנה ה-33 להג'רה, כשנתיים לפני ששלטונו של עו'תמאן בן עפאן הגיע לקצו.

אביו של אבן סירין היה קדר נחושת, ואחד האנשים שנלקחו בשבי על ידי צבאו של ח'אלד בן אל-וליד בקרב עין אל-תמר. לאחר שהוא נלקח בשבי, הוא הועבר לבעלותו של אנס בן מאליק.

אמו של אבן סירין, שנקרא ספיה, הייתה בעברה בבעלותו של אבו בכר, אך בהמשך הוא שחרר אותה.

## הכרותו עם חסן אל-בסרי
הוא היה חבר קרוב של חסן אל-בסרי, שניהם התגוררו באותה עיר. עם זאת, מסיבה לא ידועה, החברות ביניהם נקלעה לבעיות, ואף יש הטוענים שהוא לא השתתף בהלווייתו של אל-בסרי. נתון מעניין נוסף הוא ששניהם מתו באותה שנה, הוא מת בדיוק מאה יום אחרי חסן.

## פירוש חלומות
ספרו העיקרי הוא מדריך תמציתי לפירוש חלומות שנחשב למקור מידע חשוב עד היום. עם זאת, ההתייחסויות של אבן סירין בפרשנות עדיין מעורפלות עד היום ולא נבדקו מספיק באמצעות מחקרים כדי לשפוך אור על כישרונותיו בתחום זה. מה שברור הוא שהוא פירש חלומות על בסיס משמעויות סמנטיות ישירות. הוא שילב את הפרשנות עם קריאת השכל האנושי. הוא נהג לפרש ישירות את חלומותיהם של אנשים בשווקים ובאספות. הוא היה נועז לפרש חלומות אפילו לשליטים, מה שגרם לו צרות רבות, אם כי לא היה אכפת לו.

אבן סירין לא ביקש להשיג הון מהאינסטינקטים המולדים שלו ובפירוש חלומות. במהלך חייו הוא סבל מעוני רב ועבר עימותים רבים עם השלטונות האסלאמיים, מכיוון שהוא סירב למתנותיהם והם אף הכניסו אותו לכלא. הוא נהג לעבוד בשוק במשך היום ובילה את הלילה בתפילה ולימוד. הוא עבד בעסקי הטקסטיל בגלל הידע המקיף שלו בבגדים, צבעים וסחר.

## מוריו ותלמידיו
בין מוריו הבולטים היו:
* זיד בן ת'אבת
* אנס בן מאליק
* אבו הורירה
* עבד אללה אבן אל-זובאיר

בין תלמידיו הבולטים היו:
* ח'אלד אל-חד'אא
* השאם בן חסאן
* יונס בן עביד
* מהדי בן מימון
* ג'ריר בן חאזם

## קישורים חיצוניים
* 

## הערות שוליים

קטגוריה:מוסלמים
קטגוריה:מיסטיקנים
קטגוריה:ילידי 653
קטגוריה:נפטרים ב-729
יחידה 220

**יחידה 220** הייתה יחידת קשר חשאי להפעלת סוכנים חשאיים של המוסד ואמ"ן. היא נוסדה בשנות ה-50 כיחידה 994 בשני בסיסים באזור תל אביב. בצד מכשירי קשר הופעל במודיעין גם מערך יוני דואר להעברת מידע לסוכנים, בנוסף על השימוש ביונים בחיל הקשר. נבנו תחנות איסוף ליונים בירושלים, בבאר שבע, באילת ובצפת. השימוש ביונים פסק ב-1967. יחידת הקשר החשאי הייתה עצמאית במערך האיסוף. עם הקמת מפקדת הקשר בחיל המודיעין, סופחה היחידה למפקדה זו. הקשר החשאי עם סוכנים שוּפר באופן קבוע באמצעות מכשור חדיש ויכולות קליטה ושידור שפותחו ביחידה הטכנולוגית-מבצעית במודיעין (יחידה 81). בפרסום בינלאומי נדיר נכתב כי ב-1965 סיפקה היחידה קשר חשאי לסוכנים במזרח התיכון ובמדינות אפריקה, כולל כאלה שנחשפו על ידי גורמים עוינים.

בסיס היחידה שכן בחוף תל ברוך. מפקדה הראשון היה נרי ראשוני ואחריו יאיר רסקי. בין השאר, קיימה היחידה את הקשר עם אלי כהן, כפי שפורסם בסדרה התיעודית "לוחם 566" בערוץ "כאן 11". לאחר תפיסתו של אלי כהן ערכה היחידה ניסוי ("מבצע בול") יחד עם יחידה 515 במטרה לברר האם ניתן לאכן שידורים בהספקים נמוכים, לשם כך שידרו אנשי היחידה מערים שונות בישראל ושידוריהם אוכנו בהצלחה על ידי מערך האיכון של 515.

היחידה פעלה לספק שירותי תקשורת למשלחת כוחות הביטחון הישראלים בכורדיסטן, וכן סייעה במבצע רוטב בתימן.

ב-1969 הוקמה באגף המודיעין יחידה 193 שהפכה ב-1971 לגדוד הקשר של אמ"ן. היחידה המשיכה לפעול במקביל ליחידה 220 שהתמקדה בפעילות הקשר החשאי. במקביל ליחידה של צה"ל, הוקמה במוסד (בתקופתו של צבי זמיר) יחידה בעלת מטרה דומה. הבסיס בחוף תל ברוך פונה כנראה בסוף 2012.

## קישורים חיצוניים
* נחשפה יחידה 220 – יחידה מסווגת לתקשורת עם סוכנים במדינות ערב, באתר "פרש"

## הערות שוליים

קטגוריה:אגף המודיעין
קטגוריה:יחידות צה"ל שפורקו
קטגוריה:המוסד
קוונט אובנינסק

**קוונט אובנינסק** הוא מועדון כדורגל מקצועני רוסי מהעיר אובנינסק שבמחוז קלוגה.  

המועדון נוסד בשנת 1962. קיבל מעמד מקצועני בשנת 2018. מעונת 2018/2019 מתמודד באליפות ליגת הכדורגל המקצוענית ובגביע רוסיה.

## היסטוריה
מועדון הכדורגל הוקם בשנת 1962 מתלמידי בית הספר לספורט "קונט" באובנינסק, שנוסד בשנת 1959. 

בעונת 2018/2019 העפיל לליגת הכדורגל המקצוענית של רוסיה.

## הישגים לפי עונה
### מאז 2018

## קישורים חיצוניים
* 

* קוונט באתר התאחדות ליגת הכדורגל המקצוענית
* קוונט באתר פדרציית הכדורגל של מחוז מוסקבה 
* היסטוריה באתר הכדורגל של אובנינסק 
* מידע על הקבוצה  
* מידע על האצטדיון באתר הלא רשמי של המועדון 
* לוגו המועדון באתר "סמלי כדורגל" 
* מיתוג מחדש

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1962
קטגוריה:מחוז קלוגה
מקהלת הקיבוץ הארצי

**מקהלת הקיבוץ הארצי** היא מקהלה מעורבת, המורכבת מאנשי קיבוצים ברחבי ישראל, הנפגשים פעם בשבוע לחזרה משותפת. 
## היסטוריה
המקהלה נוסדה בשנת 1958 ועשתה לה שם כאחת המקהלות הטובות בישראל רפרטואר המקהלה כולל הן יצירות א-קפלה מתקופות שונות והן יצירות תזמורתיות, שאותן היא מבצעת עם התזמורות הנודעות בארץ, בניצוח מנצחים ידועי שם.

מקהלת הקיבוץ הארצי יוצאת לסיורי קונצרטים מחוץ לישראל: בארצות הברית ובארצות אירופה. סיוריה כללו גם הקלטות עם תזמורות שונות בעולם. בשנת 2009 יצאה המקהלה לסיור של 12 קונצרטים במזרח הרחוק, בדרום קוריאה וביפן. ביולי 2012 זכתה המקהלה במדליית כסף בתחרות בינלאומית בבייג'ינג, סין. במהלך ביקור זה הופיעה בקונצרט באוניברסיטה לכלכלה ומינהל של בייג'ינג, לחנוכת אגף לחקר התרבות והכלכלה היהודית, ולקחה חלק בקונצרטים משותפים עם מקהלות סיניות ומקהלות אורחות. ארגון נוצרי של ידידי ישראל ICIA - Israel China Interflow Association אירח את המקהלה הסיור זה. ביוני 2016 השתתפה המקהלה בפסטיבל בינלאומי בליסבון, פורטוגל, שבו זכתה במדליית כסף. בביקורה בפורטוגל הופיעה בשלושה קונצרטים.

מאז 1990 מכהן יובל בן עוזר במשרת מנצח ומנהל מוזיקלי של המקהלה.

## קישורים חיצוניים

* מקהלת הקיבוץ הארצי באתר "שירה עובדת"
* 
* אתר האופרה הישראלית, "מקהלת הקיבוץ הארצי"
* התזמורת הסימפונית ירושלים, הסימפוניה השנייה של מאהלר עם מקהלת הקיבוץ הארצי והמקהלה הקאמרית רמת גן 
* יוטיוב, "מזמורי צ'יצ'יסטר" מאת ליאונרד ברנשטיין, עם מקהלת הקיבוץ הארצי ומקהלת גיתית, מנצח יובל בן עוזר
## הערות שוליים

קטגוריה:מקהלות בישראל
קטגוריה:הקיבוץ בתרבות ובאמנות
רגעים (אלבום של רינת גבאי)

**רגעים** הוא אלבום האולפן השני "לגדולים" של הזמרת-יוצרת רינת גבאי, אשר יצא בשנת 2003.

הסינגל "רגעים" שהוא גם שם הנושא של האלבום, זכה להצלחה והגיע למצעד השנתי לשנת 2004 למקום ה-20 ברשת ג' ולמקום ה-24 בגלגלצ.

## רשימת השמעה

## קישורים חיצוניים
* 
* 
* 

קטגוריה:רינת גבאי
וולגה אוליאנובסק

ממוזער|סמל הקבוצה עד שנת 2020
**וולגה אוליאנובסק** (ברוסית: **ФК «Во́лга» Улья́новск**) הוא מועדון כדורגל מקצועני רוסי מאוליאנובסק. הוא נוסד ב-17 במאי 1947 וברוב שנותיו התמודד ב.

לאחר פירוק ברית המועצות, "וולגה" התמודדה בליגה השלישית (בשנים 1995, 1996-1997, 2006) ומתמודדת בליגה השנייה (בשנים 1998–2004, 2007 ומאז 2009). עונה אחת בלבד התמודדה בליגה הראשונה (2008).

## שמות הקבוצה
* 1947–1957: טורפדו
* 1958: דינמו
* 1959–1961: ספרטק
* 1962–1976: וולגה
* 1986–1991: סטארט
* 1995–2004: וולגה
* 2005–2006: וולגה-אנרגיה
* מאז 2006: וולגה

## היסטוריה
הקבוצה הוקמה לראשונה בשנת 1947 בשם טורפדו אוליאנובסק.

קבוצה בשם "וולגה" החלה להופיע בליגה "B" של אליפות ברית המועצות מאז 1962. משחק הבכורה נערך באצטדיון טרוד בשנת 1963, כשוולגה ניצחה את אנרגיה וורונז' בתוצאה 1–3. עד להתפרקות ברית המועצות הקבוצה שיחק בליגה הסובייטית השנייה.

בשנת 1992, הקבוצה הפכה למועדון "סטארט" והייתה אמורה לשחק בליגה הראשונה, אך מפעל המטוסים המקומי, שהעניק חסות לקבוצה, סירב לממן אותו. המועדון עבר לעיר דימיטרובגרד, שם נתמך על ידי המפעל המקומי המהווה חלק מחברת AvtoVAZ.

תחיית הכדורגל באוליאנובסק התרחשה בשנת 1995, כאשר הוקמה קבוצת וולגה שהחלה להתמודד בליגה השלישית.

בפברואר 2005 וולגה חדלה להתקיים כמועדון מקצועי. הוחלט למזג את המועדון עם קבוצת לאדה דמיטרובגרד. שנה לאחר מכן הוקם מועדון וולגה-אנרגיה בליגת הכדורגל החובבנית (הליגה השלישית בכדורגל הרוסי), אזור וולגה.

לאחר הזכייה באליפות הוולגה של הליגה השלישית בשנת 2006, קיבלה קבוצת וולגה-אנרגיה את הזכות לשחק בליגה השנייה באזור אורל-עבר הוולגה תחת השם המקורי וולגה. בסוף עונת 2007, וולגה זכתה באליפות אורל-עבר הוולגה והעפילה לליגה הראשונה. "וולגה" לא הצליחה להשיג שם דריסת רגל ובתום עונה אחת ירדה חזרה לליגה השנייה.

בעונה הבאה וולגה סבלה מקשיים כלכליים ומשנת 2009 התמודדה בליגה המקצוענית. בתום עונת 2021/2022 העפילה לליגה הלאומית.

בעונת 2022/2023 העפילה לראשונה בתולדותיה לשלב 16 האחרונות בגביע הרוסי. ברם, באותה עונה ירדה לליגה השנייה.

בעונת 2025/2026 התמודדה בליגה 1.
## ציוד

## תארים
;ליגת הכדורגל המקצוענית
* אליפות אורל-עבר הוולגה: 2007
;ליגת הכדורגל החובבנית
* אליפות וולגה: 2006

## ראו גם
*וולגה אוליאנובסק (הוקי שדה)

## קישורים חיצוניים
* 

* וולגה באתר Footbook.ru
* אתר המעריצים של וולגה אוליאנובסק
* היסטוריה וסטטיסטיקה

קטגוריה:קבוצות כדורגל סובייטיות
קטגוריה:קבוצות כדורגל רוסיות
קטגוריה:אוליאנובסק
סנטגאל

**סנטגאל** (בהונגרית: **Szentgál**) הוא יישוב במחוז וספרם, בנפת וספרם שבהונגריה.

## מיקום
סנטגאל הוא יישוב הממוקם בטרנסדאנוביה, במחוז וספרם כאמור, מוקף ביערות הרי הבקוני. היער שהקיף את הכפר לחלוטין וכמעט בודד אותו מהעולם החיצון התדלדל מאוד לאורך המאות הארוכות האחרונות.

בעקבות כביש 8, ממערבה מווספרם, השלט של היישוב סנטגאל מופיע בהצטלבות הרנד. מכאן, פונים לכיוון דרום-מערב לכביש שמגיע למרכז היישוב לאחר 3 ק"מ.

אל היישוב ניתן להגיע גם ברכבת, על קו הרכבת סקשפהרוואר - וספרם - סומבטהיי. תחנת הרכבת ממוקמת בחלק הצפוני-מערבי של היישוב, באזור גומבאשפוסטה.

## היסטוריה
על פי האגדה, בחלק התחתון של הכפר, ליד הכנסייה הקתולית של ימינו, הייתה מערה והתושב הראשון, נזיר, התגורר בה. מכיוון ששמו היה גאל והאיש חי חיי קודש, נוצר שמו של הכפר סנטגל או גל הקדוש. במציאות (על פי מחקרו של ההיסטוריון פרופסור ג'רג' ג'רפי),כומר ממנזר מסנט גאלן ביקר באזור זה בהזמנתו של הנסיך גזה, שליט הונגריה, בין היתר. מכאן השם סנטגאל. כאשר התיישבו הכובשים ההונגרים בהונגריה, כבש השבט הנסיך השולט את אזור בקוני.

הרשומה הכתובה הידועה הראשונה משנת 1281 מזכירה את סנטגאל. המקומיים באותה תקופה גידלו כלבים מלכותיים: הם סיפקו לחצר המלכים כלבים לציד המלכותי וסייעו לציידים. בזכות פעילותם זו הם קיבלו תואר אצולה בשנת 1328. הם קיבלו פטור מתשלום מיסים ונשפטו רק על ידי המלך בהתדיינות איתם. גם המלכים המאוחרים אישרו את זכויותיהם כולם.

בסנטגאל חיו יהודים בתקופות זמן שונות ובמקום היה בית כנסת:

## אתרים בעלי חשיבות
* עץ הטיסה של סנטגאל
* מערת סנטגאל - מערת הדולומיט השנייה הארוכה בהונגריה
* מערת צור הררי - מערה מוגנת

## ילידי המקום
* **קארוי קרקפוי**. דוקטור למשפטים, שר אוצר, פרופסור באוניברסיטה, חבר באקדמיה ההונגרית למדעים.
* '''איגנאץ' פייפר''' (1868 – 1941) מהנדס כימיה הונגרי-יהודי פרופסור באוניברסיטה.
***[[יוז'ף באנוצי]]** (במקור **וייס**, 1849 – 1926) היה מחנך, מבקר הונגרי-יהודי וסופר בתחום הפילוסופיה ותולדות הספרות.
***[[אדולף הוואש (רופא)|אדולף הוואש]]**, (במקור **המבורגר**, 1854 – 1917)  היה רופא עור יהודי-הונגרי, פרופסור באוניברסיטה. נשיא האגודה ההונגרית לדרמטולוגיה ולאורולוגיה.

## קישורים חיצוניים

* 
*סנטגאל באתר תיירות
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה